open-index/open-wikipedia-markdown huggingface dataset:
Nordic Institute of Art

**Nordic Institute of Art** ble stiftet i Oslo i 2017 som en uavhengig privat organisasjon med oppgave å stimulere til forskning på kunsthistorie fra Norge og Norden i en internasjonal sammenheng. 

## Historie
Nordic Institute of Art har siden oppstarten arrangert flere utstillinger i nært samarbeid med museer og andre institusjoner i Norden og internasjonalt, samt har organisert konferanser og publisert bøker.  Den norske kunsthistorikeren Knut Ljøgodt er grunnlegger av Nordic Institute of Art og leder virksomheten.

## Museumssamarbeid

* *Visjonære romantikere.* *Balke, Lucas, Hertervig* . Stavanger kunstmuseum, 29. september til 21. mai 2023. Museo Lázaro Galdiano, Madrid, 29. september til 31. desember 2023.
* *Eva Bull Holte*, Haugar kunstmuseum, Tønsberg, 22. mai til 22. august 2022.
* *Edward Burne-Jones.* *Prerafaelittene og norden* . Prins Eugens Waldemarsudde, Stockholm, 14. september 2019 til 26. januar 2020; KODE Kunstmuseer og komponisthjem, Bergen, 21. februar 2020 til 31. mai 2020.

## Referanser


## Eksterne lenker

* Offisiell nettside
Maaret Castrén

**Maaret Kaarina Castrén** (født 1959) er en finsk lege og politiker for Samlingspartiet. Hun har vært medlem av Finlands riksdag siden 2024.

Castrén har blant annet jobbet som virksomhetssjef for HUS Akuten.

## Referanser
Prodotoides

***Prodotoides*** er en slekt av biller som hører til familien snutebiller (Curculionidae). Disse billene er oftest blankt svarte og mange lever på planter i korsblomstfamilien (Brassicaceae), som omfatter blant andre kål og raps. Noen av artene kan derfor opptre som skadedyr.

## Utseende
Små til middelsstore, kraftige snutebiller. Beina er forholdsvis lange og kraftige, kroppen høyt hvelvet, snuten gjerne nokså lang. Dekkvingene kan ha en skarp pigg på bakkanten, kan også ha en pigg på "skuldrene". Noen av artene er ganske fargerike.

## Levevis
Glanssnutebillene lever på planter, spesielt på arter i korsblomstfamilien (Brassicaceae), men også på en rekke andre planter, blant annet solsikke og reseda. Noen arter opptrer av og til som skadedyr. På den andre siden er noen arter i denne gruppen ganske sjeldne og kanskje truede.

## Utbredelse
Gruppen er utbredt i den neotropiske økosonen (Colombia, Peru).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[glanssnutebiller]], [[Baridinae]]** Schönherr, 1839
******* Stammen Ambatini Lacordaire, 1863 (usikker plassering)
******** Slekten ***Prodotoides*** Wibmer & O'Brien, 1986 
********* *[[Prodotoides cionoides]]* (Kirsch, 1868)
## Referanser




## Eksterne lenker

*
Parallelosomus

***Parallelosomus*** er en slekt av biller som hører til familien snutebiller (Curculionidae). 

## Utseende
Små til middelsstore, avlange snutebiller, som oftest mørke. **Snuten** er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. **Brystskjoldet** (pronotum) er avrundet, bakerst like bredt som dekkvingene, og sterkt punktert. **Dekkvingene** har tydelige punktrader, og **beina** er temmelig korte.

## Levevis
Glanssnutebillene lever på planter, spesielt på arter i korsblomstfamilien (Brassicaceae), men også på en rekke andre planter, blant annet solsikke og reseda. Noen arter opptrer av og til som skadedyr. På den andre siden er noen arter i denne gruppen ganske sjeldne og kanskje truede.

## Utbredelse
Slekten lever i Mellom-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[glanssnutebiller]], [[Baridinae]]** Schönherr, 1839
******* Stammen **[[Apostasimerini]]** Schönherr, 1844- ca. 240 slekter (= Madopterini)
******** Understammen Madopterina Lacordaire, 1865
********* Slekten ***Parallelosomus*** Schönherr, 1844
********** *[[Parallelosomus corymbosae]]* Bondar, 1950
********** *[[Parallelosomus costalimai]]* Bondar, 1943
********** *[[Parallelosomus ferrugineus]]* Hustache, 1940
********** *[[Parallelosomus planicollis]]* Boheman, 1844
********** *[[Parallelosomus rufus]]* Hustache, 1939
********** *[[Parallelosomus semirufus]]* Hustache, 1940
********** *[[Parallelosomus variabilis]]* Bondar, 1943
********** *[[Parallelosomus zikani]]* Bondar, 1943

## Referanser




## Eksterne lenker
*
Raymondiellus

***Raymondiellus*** er en slekt av biller som tilhører gruppen snutebiller (Curculionoidea). De blir ofte regnet som en undergruppe av familien snutebiller (Curculionidae) eller til familien sumpsnutebiller (Erirhinidae), men nyere klassifikasjoner (for eksempel *Fauna Europaea*, http://www.faunaeur.org ) regner dem ofte som en egen familie. De er små snutebiller som lever underjordisk. Gruppen er ikke kjent fra Nord-Europa.

## Utseende
Små, avlange snutebiller. De mangler fasettøyne og er blinde. Snuten er ganske lang, og antennene er festet nær spissen av denne. Brystskjoldet (pronotum) er lengre enn bredt, med helt avrundede sider og store punktgroper på oversiden. Det kan ha en Y-formet fure. Dekkvingene er ovale, med tydelige punktrekker. Beina, spesielt føttene, er ganske korte, bakleggene er flate og utvidet sidelengs, nærmest trekantede.

## Levevis
Raymondionymidene lever underjordisk og man finner dem bare dersom man vasker ut prøver av jord eller dyptliggende humus. De fleste kjente artene lever i Sør-Europa, men det er vel sannsynlig at det finnes mange uoppdagede arter i andre områder. Lite synes kjent om hva de lever av.

## Utbredelse
Slekten er utbredt i Sør-Europa (Sardinia, Sicilia) og Nord-Afrika (Algerie).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **Raymondionymidae** Reitter, 1913
****** Underfamilien Raymondionyminae Reitter, 1913 – ev. plassert i Erirhinidae eller snutebiller (Curculionidae)
******* Stammen Raymondionymini Reitter, 1913 – ca. 80 beskrevne arter
******** Slekten ***Raymondiellus*** Ganglbauer, 1906
### Liste over artene

* *[[Raymondiellus casalei]]* Meregalli, 1983
* *[[Raymondiellus doderoi]]* (Ganglbauer, 1906)
* *[[Raymondiellus hipponensis]]* (Peyerimhoff, 1919)
* *[[Raymondiellus inopinatus]]* Osella, 1977
* *[[Raymondiellus kabylianus]]* L.Ganglbauer, 1906
* *[[Raymondiellus lagrecai]]* Osella, 1977
* *[[Raymondiellus latialis]]* Osella, 1977
* *[[Raymondiellus pacei]]* Osella, 1977
* *[[Raymondiellus sardous]]* L.Ganglbauer, 1906
* *[[Raymondiellus sbordonii]]* Osella, 1977
* *[[Raymondiellus siculus]]* L.Ganglbauer, 1906
* *[[Raymondiellus solarii]]* Ganglbauer, 1906
* *[[Raymondiellus theresae]]* L.Ganglbauer, 1906
* *[[Raymondiellus vignai]]* Osella, 1977

## Kilder
Morrone, J.J., Osella, G. og Zuppa, A.M. 2001. Distribution patterns of the relictual subfamily Raymondionymidae (Coleoptera, Erirhinidae): a track analysis. *Folia Entomologica Mexicana* 40 (3): 381-388.

## Eksterne lenker
*
Jakob Segadal Hansen

**Jakob Segadal Hansen** (født 2005) er norsk fotballspiller for .

Han er sønn av Frode Hansen.

Han vokste opp i , før han fikk sin overgang til  i 2024.

Den 13. juli 2024 fikk han sin Eliteserie-debut for  mot .

## Referanser


## Eksterne lenker
*
Apantoteles

***Apantoteles*** er en slekt av biller som hører til familien snutebiller (Curculionidae). Disse billene er oftest blankt svarte og mange lever på planter i korsblomstfamilien (Brassicaceae), som omfatter blant andre kål og raps. Noen av artene kan derfor opptre som skadedyr.

## Utseende
Små til middelsstore, avlange snutebiller, som oftest svarte med en dempet (skokrem-aktig) glans, noen ganger er oversiden helt eller delvis dekket med lyse skjell. **Snuten** er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. **Brystskjoldet** (pronotum) er avrundet, bakerst like bredt som dekkvingene, og sterkt punktert. **Dekkvingene** har tydelige punktrader, og **beina** er temmelig korte.

## Levevis
De fleste av artene lever på planter i pepperfamilien (Piperaceae).

## Utbredelse
Gruppen lever i den neotropiske økosonen.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[glanssnutebiller]], [[Baridinae]]** Schönherr, 1839
******* Stammen Pantotelini Lacordaire, 1866
******** Slekten ***Apantoteles*** Bondar, 1946 - én art
********* *[[Apantoteles bahiensis]]* Bondar, 1946

## Referanser




## Eksterne lenker
*
Palliolatrix

***Palliolatrix*** er en slekt av biller som hører til familien snutebiller (Curculionidae)..

## Utseende
Små til middelsstore, avlange snutebiller, som oftest rødbrune med hvite eller gule tegninger dannet av tette, nedliggende, hvite skjell. **Snuten** er lang, slank og krum og normalt rettet mer eller mindre nedover. Antennene sitter festet i snutens ytre halvdel, ofte nær spissen. De er middels lange, knebøyde, og antenneskaftet (det innerste leddet) er noe kølleformet. **Brystskjoldet** (pronotum) er avrundet, bakerst like bredt som dekkvingene, og sterkt punktert. **Dekkvingene** har tydelige punktrader, og **beina** er temmelig korte. Pornotum og dekkvingene kan ha opphøyde knøler eller ribber.

## Levevis

## Utbredelse
Gruppen er utbredt i den neotropiske økosonen (Mellom-Amerika og Karibia).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[glanssnutebiller]], [[Baridinae]]** Schönherr, 1839
******* Stammen Peridinetini Lacordaire, 1866
******** Slekten ***Palliolatrix*** Prena, 2006 - 9 arter
********* *[[Palliolatrix attenuata]]* Prena, 2006 
********* *[[Palliolatrix crassa]]* Prena, 2006 
********* *[[Palliolatrix infucata]]* Prena, 2006 
********* *[[Palliolatrix insignis]]* (Chevrolat)
********* *[[Palliolatrix lateropicta]]* Prena, 2009
********* *[[Palliolatrix lineola]]* (Kirsch)
********* *[[Palliolatrix palliolatrix]]* Prena, 2006 
********* *[[Palliolatrix pulchra]]* Prena, 2006 
********* *[[Palliolatrix quadrimaculata]]* (Champion)
********* *[[Palliolatrix silacea]]* Prena, 2009 
********* *[[Palliolatrix tuberosa]]* Prena, 2006 
********* *[[Palliolatrix virgata]]* Prena, 2006 

## Referanser




## Eksterne lenker
*
Liste over spillere i Manchester United WFC

**Liste over spillere i [[Manchester United WFC]]** er en fullstendig oversikt over spillere som har spilt for klubben, siden 2018.

Før 2018, hadde klubben et semiprofesjonelt lag. Da Malcolm Glazer tok over klubben i 2005, ble laget lagt ned. Dette ble begrunnet med at det aldri var meningen at klubben skulle etablere et kvinnelag på høyt nivå . 

Fra 19. august 2018 til 21. desember 2025 har 77 spillere fått sin debut i en obligatorisk kamp for A-laget. 26 av disse spillerne er under kontrakt i dag. Den svenske landslagsspilleren Fridolina Rolfö var den siste som debuterte for klubben 14. september 2025, mot London City Lionesses i Women’s Super League. Ella Toone er med sine 210 kamper, den spilleren med flest kamper for United. Hun har også scoret flest mål for klubben, med sine 64 mål siden 2018.

## Spillere

Mary Earps Man Utd.jpg|Mary Earps holder rekorden for flest spilte seriekamper på rad, og har holdt nullen i flest kamper for United.
Ella Toone 2023.jpg|Ella Toone har scoret flest mål og spilt flest obligatoriske kamper for klubben.
Millie Turner 2023.jpg|Sammen med Ella Toone, Leah Galton, Katie Zelem, Mary Earps og Hayley Ladd er Millie Turner en av seks spillere som har over 100 kamper for klubben.
Lauren James Man Utd vs Lewes (cropped).jpg|Lauren James er den yngste spilleren som har spilt for laget.
Tobin Heath USWNT vs Paraguay, 2021-09-16 (cropped).jpg|Tobin Heath var den første ikke-europeiske spilleren, som spilte for klubben.
USC Trojans vs Utah - MCH 6542 - Awujo.jpg|Simi Awujo er klubbens seneste debutant.


### Tabellforklaring

;Generelt
* Antall kamper inkluderer kun obligatoriske kamper spilt på A-laget, i WSL, Championship, FA-cupen, Ligacupen og Champions League.
* Spillerne er oppført etter datoen de fikk sin debut for klubbens A-lag.

;Tabelloversikt
***Nasjonalitet** – Dersom en spiller spilte landslagsfotball, er det landet/landene hun spilte for, som er lagt til grunn. Ellers er det landet hvor spilleren er født som er brukt
* **Karriere i Manchester United** – Året for en spillers første kamp for Manchester United, til året for spillerens siste kamp for klubben.
***Start 11'er**– Antall kamper spilleren har vært i startelleveren og startet kampen.
***Innbytter** – Antall kamper spilleren har komt inn og spilt som innbytter
***Totalt** – Det totale antall obligatoriske kamper spilt for klubben, både fra start og som innbytter
***Mål** - Det totale antall mål scoret i obligatoriske kamper for United

## Klubbkapteiner

Fra laget ble grunnlagt i 2018, har United hatt 3 kapteiner. Alex Greenwood var klubbens første kaptein og førte laget til tops i Championship i 2018/19. Da hun forlot klubben i 2019, tok Katie Zelem over og ledet laget gjennom fire sesonger og vant FA-cupen i 2024. Maya Le Tissier var 22 år gammel da hun tok over kapteinsbindet fra Zelem, og ble med det klubbens yngste kaptein.
 

### Visekaptein

## Fotnoter

## Referanser
Timothy Yu Gyoung-chon

**Timothy Yu Gyoung-chon** (1962–2025) var en sørkoreansk katolsk hjelpebiskop i Seoul.

## Liv og virke
### Bakgrunn
Timothy Yu Gyoung-chon studerte katolsk teologi og filosofi ved Det katolske universitet i Korea i Seoul fra 1981 til 1987. Yu fikk baccalaureat i katolsk teologi der, og fortsatte studiene ved Det bayerske Julius-Maximilian-universitetet i Würzburg, hvorfra han fikk lisensiat i katolsk teologi i 1992.

### Prest
Timothy Yu Gyoung-chon ble presteviet for erkebispedømmet Seoul den 30. januar 1992.

I 1998 tok Yu doktorgrad i kristen sosialetikk ved Philosophisch-theologische Hochschule Sankt Georgen i Frankfurt am Main (Avhandlingsdtittel: *Eine globale Umweltbewegung? - Die Kirchen im konziliaren Prozess*). I 1999 var han sokneprest i Mok-dong i noen måneder. Fra 1999 til 2008 var Timothy Yu Gyoung-chon professor ved Det katolske universitetet i Korea i Seoul. I 2008 ble Yu direktør for *Snter for integral sjelesorg* i erkebispedømmet Seoul og også sogneprest i Myeongil-dong.

### Hjelpebiskop i Seoul
Den 30. desember 2013 utnevnte pave Frans ham til titulærbiskop av *Puppi* og til hjelpebiskop i Seoul. Erkebiskopen av Seoul, Andrew Yeom Soo-jung, ordinerte ham og Peter Chung Soon-taek O.C.D. til biskoper den 5. februar 2014; medkonsekratorer var hjelpebiskop i Seoul, Basil Cho Kyu-man, og hjelpebiskop i Suwon, Linus Lee Seong-hyo.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) *bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Biskop Gustave-Charles-Marie Mutel (1854–1933) *1890
* Biskop Adrien-Joseph Larribeau, M.E.P.(1883–1974) *1956
* Biskop Paul Marie Kinam Ro (1902–1984) *1936
* Kardinal Nicolas Cheong Jin-suk (1931-2021) *1970
* Kardinal Andrew Yeom Soo-jung (1943- ) *2002
* Biskop *Timothy Yu Gyoung-chon* (1962-2025) *2014

## Fotnoter

## Referanser
Lucanus pontbrianti

***Lucanus pontbrianti*** er en billeart i familien hjortebiller (*Lucanidae*). Arten har inntil nylig blitt forvekslet med eikehjort (Lucanus cervus).

## Kjennetegn
En ganske stor (gjerne 35-42 millimeter), avlang, blank, brunsvart hjortebille med nokså store, rundede kjever hos hannen. Hannens kjever er uten tenner i den indre delen, men med noen små tenner i den ytre. Hodet er rundet med en vag, buet tverrkjøl. Antennen har en fem-leddet vifte. Arten ligner sterkt på små eksemplarer av eikehjort (*Lucanus cervus*) og har inntil nylig vært slått sammen med denne.

## Levevis
Overkjevene brukes som våpen under kampen om hunnene, hannene låser kjevene sammen og forsøker å kaste hverandre på rygg. Hannene er aktive og aggressive, tross den store kroppen flyr de også ganske godt. De kan være aktive både om dagen og om natten. Eikehjorten drikker utflytende saft fra eiketrær, og det er der den liker seg. Larven lever i morkent eiketre. Det er trolig at denne arten har et ganske lignende levevis som eikehjorten.

## Utbredelse
Arten er utbredt i det sørlige Frankrike  og nordlige Spania .

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus pontbrianti*** (Mulsant, 1839) 

## Referanser




## Eksterne lenker
*
Basse-Terre (andre betydninger)

**Basse-Terre**, eller **Basseterre** (fransk for «lavlandet»), kan vise til:
* Basse-Terre, Guadeloupes hovedstad
* Basseterre, St. Kitts og Nevis' hovedstad
* Ei av øyene som utgjør Guadeloupe, se Basse-Terre (øy)
* En kommune på Guadeloupe, se Basse-Terre
* Basse-Terre-arrondissementet, fransk arrondissement i Guadeloupe
* Basse-Terre-katedralen, katedral i Basse-Terre i Guadeloupe
* Basse-Terre-kantonen, kanton på Guadeloupe
* Basse-Terre-1-kantonen, tidligere kanton på Guadeloupe
* Basse-Terre-2-kantonen, tidligere kanton på Guadeloupe
* Basse-Terre, et kvartal i Saint-Pierre på Réunion
* Basse-Terre, en landsby på Tortuga i Haiti

## Se også
* Grande-Terre (pekerside)
Daron Acemoglu

**Kamer Daron Acemoğlu** (født 1967) er en tyrkisk og amerikansk samfunnsøkonom. Han har undervist ved Massachusetts Institute of Technology siden 1993. Han mottok John Bates Clark-medaljen i 2005 og Sveriges Riksbanks pris i økonomisk vitenskap til minne om Alfred Nobel i 2024. Han ble tildelt prisen for å vise at samfunnets institusjoner har betydning for landets velstand og for å forklare forskjellen i velstand mellom land. 

Hovedtyngden av hans forskning er innen politisk økonomi. Han har publisert hundrevis av forskningsartikler, ofte sammen med sine samarbeidspartnere Simon Johnson og James A. Robinson. Sammen med sistnevnte utgav han bøkene *Economic Origins of Dictatorship and Democracy* (fra 2006) og *Why Nations Fail* (fra 2012) hvor han drøftet hvilken rolle politiske institusjoner har å si for lands økonomisk utvikling.

## Referanser
Krigen (film)

***Krigen*** er et dansk krigsdrama fra 2015 regissert og skrevet av Tobias Lindholm. Filmen handler om danske soldater som er utstasjonert i Afghanistan. Under et oppdrag kommer det til kamp med Taliban. For å redde sine menn fatter kompanisjef Pedersen en beslutning som gjør at han blir anklaget for krigsforbrytelse og han blir sendt hjem til Danmark. Hovedrollen spilles av Pilou Asbæk.

Den ble produsert av René Ezra og Tomas Radoor for Nordisk Film.

*Krigen* var nominert til Oscar for beste internasjonale film under den 88. Oscar-utdelingen.

## Roller
* Pilou Asbæk – Claus Michael Pedersen
* Tuva Novotny – Maria Pedersen, Claus’ ektefelle
* Søren Malling – Martin R. Olsen
* Charlotte Munck – Kajsa Danning
* Dar Salim – Najib Bisma
* Dulfi Al-Jabouri – Lufti "Lasse" Hassan
* Alex Høgh Andersen – Anders

## Referanser

 
 


## Eksterne lenker
*
Janne Puhakka

**Janne Tapio Puhakka** (1995–2024) var en finsk ishockeyspiller som sist spilte for Rapaces de Gap i den franske toppligaen Ligue Magnus. Han spilte på det aldersbestemte, finske landslaget som tok bronse i U18-VM i 2013 og sølv i Ivan Hlinkas minneturnering i 2012.

Han var den aller første ishockeyspilleren i SM-Liigaens historie som åpent stod fram som homofil, i 2019. I 2022 ga han ut boka *Ulos kopista* (*Ut av båsen*, med undertittelen «Våg å være deg selv») som forteller om det å være en annerledes idrettsutøver og å leve med en hemmelighet. Samme år ble han kåret til årets rollemodell på arrangementet *Queer of the year*.

Puhakka døde i sitt hjem i Esbo som offer for et drap den 13. oktober 2024. Hans norske, tidligere samboer erkjente straffskyld, og ble dømt til Finlands strengeste straff – «livstid», som tilsvarer 12 års forvaring i Norge.

Etter ishockeykarrieren ble han en kjent TV-profil i Finland. Høsten 2024 kom han til finalen i realityprogrammet *Petolliset*, den finske utgaven av *[[Forræder]]*. Finalen skulle blitt sendt 17. oktober, men sendingen ble inntil videre avlyst grunnet drapet på Puhakka.

## Bibliografi
* 2022: *Ulos kopista*, Janne Puhakka og Risto Pakarinen (Johnny Kniga forlag) ISBN 978-951-0-46778-7

## Referanser


## Eksterne lenker
* 
*
Brearkeologi

**Brearkeologi** er en nyutviklet arkeologisk metode for å innhente arkeologiske artefakter fra isbreer som smelter. 

Bakgrunnen er at isbreene – både i Norge og andre steder – på grunn av klimaendringer, smelter i høyt tempo, og objekter som i århundrer ha ligget beskyttet og skjult i isen blir eksponert for vær og vind. Artefaktene det dreier seg om er gjenstander som er gått tapt under vandringer på isbreene i tidligere tider. Folk i bygdene som grenser opp til Jotunheimen og Breheimen hadde ruter over breene til kommunikasjon med nabobygdene. Kløvhester kunne benyttes.

Der terrenget er slik at isbreene er i bevegelse blir ikke isen særlig gammel. Er landskapet slik at isen ligger i en grop blir isen liggende i ro og den kan bli tusenvis av år gammel. 

Nedfrosset kan organisk materiale bevares og fremdeles være i god stand etter flere tusen år. 
Mange funn er gjort av fjell- og brevandrere. 

Arkeologer fra de arkeologiske ansvarsmuseene har arbeidet systematisk med det nye fagområdet fra 2006. Etter dette tidspunktet er det samlet inn 4000 brearkeologiske funn. De eldste er over 6000 år gamle. 

 

## Brearkeologisk sikringsprogram
Et brearkeologisk sikringsprogram bygger på samarbeid mellom Innlandet fylkeskommune og Kulturhistorisk museum i Oslo. Programmet går ut på, med jevne mellomrom, å  inspisere områder der breene smelter, og hvor det erfaringsmessig er gjort funn. Gjenstander som kommer fram blir fotografert og funnsted registrert før objektene transporteres til en arkeologisk institusjon for dokumentasjon, konservering og magasinering.  

## Utstilling på Norsk fjellsenter
På Norsk fjellsenter i Lom vises utstillingen *Frose i tid* med hundre funn fra isen. Her vises bl.a. et komplett spyd med treskaft fra vikingtiden og Norges eldste sko som er 3300 år gammel. Spydet ble i 1974 funnet av Per Dagsgaard og det hadde da nettopp smeltet ut av Lendbreen i Breheimen. Skoen ble i 2006 funnet ved Langfonne i Jotunheimen av Reidar Marstein. 

I oktober 2024 fikk Per Dagsgaard og Reidar Marstein Riksantikvarens kulturminnepris for sin innsats innen brearkeologi. Disse to er pionerer innen brearkeologi i Norge, og har bidratt med kunnskap og inspirasjon til almenheten og ikke minst til fagmiljøet. 

## Ötzi – et stort brearkeologisk funn
Det mest kjente brearkeologiske funnet i Europa er ismannen Ötzi som ble funnet i 1991 på grensa mellom Østerrike og Italia, men noen meter inne på italiensk grunn. Klesplagg, våpen, nistemat, m.m. som mannen hadde med seg da han døde i fjellet, er usedvanlig godt bevart og har gitt unik innsikt i kobbertidens teknologi, håndverk, materialkunnskap, ferdigheter og «mote». Ötzi, et mumifisert menneske fra sen steinalder, eller kopperalder, kan sees i  Syd-Tirols arkeologiske museum i Bolzano. 

## Referanser
Berggesell

**Berggesell** var en erfaren faglært gruvearbeider. Uttrykket var i likhet med mange andre begrep innenfor tidlig bergverk fra tysk, og kom til Norge gjennom import av tyske bergmenn fra sist på 1500-tallet og utover 1600-tallet. Arbeiderne i gruvene var grovt inndelt i tre: *Gesell* var de erfarne faglærte, ''knekt'' var andre voksne arbeidere og de yngste, etter dagens normer barnearbeidere, ble kalt *junge*.

En berggesell kan også omtales som *hauer* (av ty. häuer) eller *berse.*

## Referanser
SOR-prisen

**SOR-prisen** er en pris etablert i 2011 av Stiftelsen SOR. SORs fag- og forskningsfond deler årlig ut prisen til en som har utmerket seg spesielt for å bidra til bedre levekår for mennesker med utviklingshemning. I 2024 består prisen av en plakett og et reisestipend på 25.000 kr.

## Mottakere

* 2011: Jan Tøssebro, professor ved NTNU
* 2012: Sølvi Linde, redaktør i Rapport og høgskolelærer ved HiB
* 2013: Jens Petter Gitlesen, forbundsleder i NFU
* 2014: Thomas Ergo, journalist i Stavanger Aftenblad
* 2015: Marte Wexelsen Goksøyr, skuespiller og foredragsholder
* 2016: Anders Midtsundstad, seniorrådgviver ved Nasjonal kompetansetjeneste for barn og unge med funksjonsnedsettelser
* 2017: Karl Elling Ellingsen, professor ved NAKU, Nasjonalt kompetansemiljø om utviklingshemming
* 2018: Terje Olsen, forsker I ved Nordlandsforskningen
* 2019: Ivar Reinholdt Mæhle, tidligere overlege ved habiliteringstjenesten i Hordaland
* 2020: Annette Drangsholt, styreleder i Autismeforeningen
* 2021: Anna Kittelsaa, tidligere professor UiT / NTNU
* 2022: Thomas Owren, høgskolelærer ved Høgskolen på Vestlandet
* 2023: Camilla Kvalheim, redaktør for TV BRA
* 2024: Johannes Tveitnes og Adam Berge
* 2025: A-Laget, Norsk portrett/intervjuprogram på NRK

## Referanser


## Eksterne lenker
*
Grande-Terre

**Grande-Terre**, eller **Grande Terre** (fransk for «stort land» eller «hovedland»), kan vise til:
* Grande Terre, en øy i Ny-Caledonia
* En øy i Guadeloupe, se Grande-Terre (Guadeloupe)
* En øy i Kerguelen, se Grande-Terre (Kerguelen)
* En øy i Mayotte, se Grande-Terre (Mayotte)
* Grand-Terre, en kort gate i Fort-de-France i Mayotte
* Grande Terre-øya, en øy i Aldabraøyene i Seychellene

## Se også
* Basse-Terre (andre betydninger)
NORA: Nordic Journal of Feminist and Gender Research

***NORA: Nordic Journal of Feminist and Gender Research*** er et nordisk vitenskapelig tidsskrift i kjønnsforskning. Det ble etablert i 1993 og utgis av Routledge (Taylor & Francis). Redaktørvervene går på rundgang mellom de nordiske landene. Ramona Dima er ansvarlig redaktør. Det kommer ut fire ganger i året. I 2025 var NORA en av de 28 organisasjonene og fagmiljøene bak konsensusuttalelsen «Ingen feminisme uten transpersoner: Vi står sammen for en inkluderende feminisme» som Inkluderende feminisme tok initiativ til.

## Referanser
Bråtengata 3 (Moss)

**Bråtengata 3** er et historisk kulturminne bygning på sydøstre Jeløya i Moss, bygget i 1880. Den 165 m² store boligen er en av de tidligste bebyggelsene i bråtengaten. Bygningen har et totalt bruksareal på 233 m² og ble opprinnelig reist som både en bolig og et næringsbygg. I fronten i huset bygningen en butikk, den var todelt på midten da det først ble bygd i 1880. i årene som kom ble det underskrevet nye byggeplaner som utvidet bygget den 25/7 1913 

Gatenavnet *Bråtengata* ble bestemt i 1882, men før det var den kjent som *Søndre Jeløgade*. Navneendringen i 1882 kom samtidig som Jeløya opplevde en tid med økt bebyggelse og utvikling. Husets historie og sentrale plassering gjør det til et interessant kulturminne i Moss by. I dag er Bråtengata 3 et bolighus som fortsatt bærer preg av sin rike fortid og betydning i lokalhistorien.

## Historie

Huset ble bygd før 1893, da var det et enkelt hus som var delt til hele 3 leiligheter, 14 personer hadde adresse hit i år 1900. mange av disse var trolig ikke hjemmeboende da de hadde jobber på båter. utenom de personene som kom fra området var det folk fra arendal, mandal og langesund. Så her kunne man se at folk kom til moss grunnet en stor industriell vekst. 1903 ble det underskrevet nye tegninger for huset, disse delte huset i to deler i første etasje, her ble det kolonialbutikk og bolig. kolonialen solgte de først grunnlegende dagligdags varer, Men i 1913 ble det igjen skrevet under nye papier på en utbyggelse og butikken fikk en stor ekspansjon, de hadde nå en kjeller som man lagret melk i blant andre varer. Det ble også bygget en butikk til som drev med broderi, denne ble drevet av en med navn Martha. Butikken hadde ikke noe spesielt navn. 

## Beboere i 1900

### Leilighet 1

* Jens Johannesen (f. 1824, Raade Sm) – Huseier, gift
* Sofie Johannesen (f. 1843, Vaaler Sm) – Husmoder, gift
* Kristian Toresen (f. 1872, Jeløen Moss) – S/S maskinist, ugift
* Jørgen Jensen (f. 1872, Moss) – Mekaniker, ugift
* Torvald Jensen (f. 1885, Moss)

### Leilighet 2

* Anders Klausen (f. 1841, Skouger JL) – Skibstømmermand v. Værft, gift
* Martine Klausen (f. 1851, Rygge Sm) – Husmoder, gift
* Karl Klausen (f. 1876, Moss) – Sjømand, Andenstyrmand, ugift
* Gustav Klausen (f. 1882, Moss) – Sjømand, Letmatros, ugift
* Magnus Jensen Bugge (f. 1845, Moss) – Hus-Tømmermand, enkemann

### Leilighet 3

* Christian Pedersen (f. 1862, Langesund Brb) – Styrmand, gift
* Lina Pedersen (f. 1875, Arendal Ned) – Husmoder, gift
* Mary Pedersen (f. 1897, Mandal LM) – Datter, intet erhverv
* Josefa Pedersen (f. 1899, Mandal) – Datter, intet erhverv

## Uthus
i bakgården ble det bygget et uthus, den hadde toalett, to boder til, en til leietageren i 2 etasje og en til kolonialen som ble brukt til og lagre og blande maling. og helt på enden var det en garasje. 

## Kulturminne
Huset er den dag idag værneverdig grunnet den rike historien om industrialiseringen huset bærer. Man har derfor kun lov til og endre interiøret. og ikke gjøre noe endringer på eksteriøret. På utsiden er det likt som før, eneste endringen er at ingangene til kolonialen og broderi butikken er fjernet. 

## Referanser
Talvik Idrettslag

**Talvik Idrettslag** (stiftet 3. april 1915) er et idrettslag fra Talvik i Alta kommune i Finnmark.

## Fotball
Klubben stilte A-lag i fotball for menn for første gang på 34 år foran 2024-sesongen i Finnmark Fotballkrets' 5. divisjon.

## Referanser


## Eksterne lenker
* 
*
Hashem Safieddine

**Hashem Safieddine**, eller **Hashem Safi al-Din** (1964–2024) var en libanesisk sjia-geistlig som var sjef for Hizbollahs eksekutivråd siden 2001 og til han ble drept i luftangrep i oktober 2024.

I samband med at Hizbollahs leder Hassan Nasrallah ble drept i september 2024 ble Safieddine utpekt som hans trolige etterfølger som leder av organisasjonen. De to var fettere og studerte sammen i Iran i 1980-årene.

## Bakgrunn
Hashem Safieddine ble født i 1964 i Deir Qanoun En Nahr i guvernementet Sør-Libanon til en respektert sjittisk familie. På morssiden var han søskenbarn til Hassan Nasrallah og bror til Abdallah Safieddine.

Safieddine studerte teologi i Najaf i Irak og i Qom i Iran sammen med Nasrallah, til han ble kalt tilbake til Libanon av Hassan Nasrallah i 1994, og ble siden da forberedt til å ble etterfølger av Nasrallah siden da.

## Hizbollah-leder
Safieddine ledet i to tiår Hizbollahs eksekutivråd og håndterte daglig virksomhet som politikk, velferd og finanser. Han satt også i sjiamilitsens Jihadråd, som bestemmer over de militære operasjonene. Safieddine ble oppgitt å ha tette bånd til Iran og har likesom Nasrallah kritisert Israel og Vesten sterkt.

I november 2010 ble han utnevnt til å være Hizbollahs militære kommandant i regionen Sør-Libanon.

Han ble i 2017 satt opp på USAs utenriksdepartements liste over Specially Designated Global Terrorists. Han ble også utpekt som terrorist av Saudi-Arabia. I mai 2018 ble Safieddine og ni andre ledende Hizbollah-folk (som Nasrallah og Naim Qassem) ilagt sanksjoner av USA og en rekke av landets arabiske allierte (Saudi-Arabia, United Arab Emirates og Bahrain). 

I 2020 saanksjonerte USA to Libanon-baserte selskaper, *Arch Consulting* og *Meamar Construction*, som begge ligger inn under Hizbollahs eksekutivråd, og mottar rettledning fra Safieddine og Sultan Khalifah As'ad, og anklages ror å tildekke pengeoverføringer til konti tilhørende Hizbollah-lederskiktet, «mens det libanesiske folk lider under utilstrekkelige tjenester».

En av Safieddines eldste sønner, Ridham ble i 2020 gift med den iranske generalen Qasem Soleimanis datter Zeinab Soleimani. Qasem Soleimani ble drept den 3. januar i 2020 i Bagdad av et amerikansk droneangrep.

## Oktober 2024
Israels statsminister Benjamin Netanyahu sa den 8. oktober 2024 at Safieddine var blitt drept av israelsk militærangrep den 3. oktober i Dahieh i Beirut. Noe før hadde den israelske forsvarsminister Yoav Gallant sagt at Safieddine sannsynligvis var blitt «eliminert». Men Hizbollah kommenterte ikke disse opplysningene. Til luftangrepet israelerne gjennomførte mot den bunkeren han kan ha oppholdt seg i, ble det angivelig benyttet 73 tonn bomber.

Den 22. oktober kunngjorde det israelske militæret at Hashem Safieddine ble drept tre uker tidligere. Dagen etter bekreftet også Hizbollah dødsfallet, uten å gå inn på hvor, når og hvordan det skjedde.

## Noter

## Referanser
Christine Nitter

**Christine Nitter** (født 1969) er en norsk lege og forfatter som debuterte med romanen *Våkenetter* på Oktober forlag i 2022.  Hun har arbeidet som lege og gikk forfatterstudiet i Tromsø. Romanen handler om et legepar som bor i Nord-Norge med ett barn, og som opplever at mannen får en alvorlig kreftdiagnose. Romanen følger paret og deres nærmeste gjennom sykdommen, men gir tilbakeblikk på deler av livet som har vært. Romanen er en poetisk beskrivelse av smerte og gjenopplevelse av minner fra oppveksten, men fokuset er på det uutholdelige i å leve med en diagnose som bare har en utgang. Romanen fikk gode anmeldelser i norsk presse da den kom ut.

## Referanser
Sylvester (stumfilm)

***Sylvester*** (også kjent som *Sylvester:* *Tragödie einer Nacht*) er en tysk stumfilm fra 1924 regissert av Lupu Pick.

## Skuespillere
* Eugen Klöpfer som mannen
* Edith Posca som fruen
* Frida Richard som moren
* Karl Harbacher
* Julius E. Herrmann
* Rudolf Blümner

## Referanser


## Eksterne lenker
*
Lucanus boileaui

***Lucanus boileaui*** er en billeart i familien hjortebiller (*Lucanidae*).

## Kjennetegn
En nokså stor (hannen 52-62 millimeter, hunnen ca. 35 millimeter) og kraftig, mørkbrun hjortebille. Hannens kropp er spredt kledt med grågule skjell. Hannen har kraftige, nokså rette kjever, disse har en kraftig, innoverrettet tann nær roten, ca. 3 butte tenner i den ytre halvdelen, og er kløvede i spissen. De knebøyde antennene har vanligvis en fire-leddet vifte. Bakhodet har en nokså høye tverrkjøl som følger hele bakkanten, som er bredt U-formet innbuktet i midten. Beina er brungule med svarte "knær". Hunnen er ganske blank uten skjellkledning, brunsvart. Kjevene er kraftige men betydelig kortere enn resten av hodet, som er grovt og kraftig punktert. Beina er brunsvarte.

## Levevis

## Utbredelse
Arten er utbredt i fjellområder i det sørlige Kina (Sichuan).

## Systematisk plassering

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus boileaui*** Planet, 1897

## Referanser


## Eksterne lenker
* 
*
Kristina Quintano

**Kristina Ragnhild Anna Marizza Sekne Quintano** (født 1975) er en norsk-maltesisk forfatter, oversetter, forlegger og menneskerettighetsforkjemper. I 2024 vant hun Brageprisen for boken «Flukt» i kategorien sakprosa for barn og unge. 

Hun driver Facebooksiden «Budbringeren fra helvete», hvor hun dokumenterer drukninger og overfarter i Middelhavet, Atlanterhavet utenfor Kanariøyene og i den engelske kanal. Quintano har startet og drevet flere organisasjoner som hjelper flyktninger i blant annet Hellas, Libanon, Malta og i Gaza.

Quintano arrangerer også årlig en festival på FN-dagen 24. oktober, som retter søkelys på flyktningers situasjonen i verden.

## Bibliografi
* : *Budbringeren fra Helvete*, Quintano forlag
* : *Smugler eller grenselos?*, Solum Bokvennen forlag
* : *Flukt*, Vigmostad & Bjørke
* 2025: *Fisker eller liksvøper?*, Solum Bokvennen forlag

## Priser
I 2021 vant hun den første Samtidenprisen for sitt bidrag for å opplyse sin samtid om flyktningenes krise.

Hun ble nominert til årets modigste kvinne i 2021 av magasinet Tara.

For sitt humanitære arbeid ble hun i 2022 av NOAS tildelt Annette Thommessens minnepris.

I oktober 2024 ble hun tildelt Bokhandelens sakprosapris for boka *Smugler eller grenselos?*

I november 2024 vant Quintano Brageprisen i kategorien sakprosa for barn og ungdom, for boka *Flukt, 11 ungdommers historier om reisen, frykten og håpet* 

## Referanser


## Eksterne lenker
* 
*
Logns plass 3 (Moss)

**Logns plass 3** tidligere kalt Logns Plads 3 er et lite oransje hus ved kanalen i Moss, huset ble bygget på ca. 1850 tallet sikkert før 1893. Huset har blitt brukt som fiskematkjøkken sammenbundet med Vestre kanalgate 10 og Logns plass 5 som ble brukt som lager. Huset er oppført som 2 boliger, Logns plass 3A og Logns plass 3B

Huset ser mindre ut på bilde en det det egentlig er, men bilder på dette er ikke funnet ellet tatt.

## Beboere

### 1884

* Ole Halvorsen, født 1837 
* Anne Karine Halvorsen, født 1822
* Grete Olsen, født 1832
* Ole Olsen, født 1872
* Halvor Olsen, født 1806
* Anna Olsen, født 1866

### Folketelling 1928
Familien Christiansen er de som kanskje har gjort størst preg i huset, familien flyttet inn i gaten ca. 1928. 

* Harald Christiansen, født i 1871, Fødested: Rygge, Norge. Døde i 1945, 74 år.

* Hilma Augusta Christiansen, Født i 1869, Fødested: Sverige. Døde i 1960, 92 år. 

**Barn:** 

# Anton Christiansen, født i 1905, Fødested: Moss, Norge. 
# Johan Hjalmar Christiansen, født i 1899, fødested, Moss, Norge. Døde i 1963, 63 år. 
* Johan Hjalmar Christiansen giftet seg med Dagmar Kristine Christiansen, født 1903 i Thune.

**Barn:**1. Harald Eilert Christiansen, født i 1924, fødested: Moss, Norge. Døde i 1994, 70 år. 

2.  Vollert Christiansen, født i 1927, fødested: Moss, Norge.

Eilert Christiansen Fikk høyeste karakter på Fredrikstads Handelsgymnasium, 1,10, senere ble han "headhunted" av DeNoFA Lilleborg A/S. Når DeNoFa-Lilleborg tok over Stabburet A/S i Fredrikstad ble han satt in som adm. Direktør der han skulle hjelpe selskapet etter mange år med "nedoverbakke".

Familien Christiansen eide Fiskebasaren i flere år.

### '''Beboere 2024'''
I 2024 er det 3 firmaer som er lokalisert i huset

## Fakta

### Generel Informasjon

Kilde: 

### Historie
Logns Plass 3 har på 1800-tallet gått under navnet Vestre Kanalgate 13, skifte på navn skjedde en gang rundt tidlig 1900-tallet, trolig 1910 mellom januar og desember.

## Referanser
Dietzella

***Dietzella*** er en slekt av små, runde, mer eller mindre skjellkledte snutebiller. 

## Utseende
Små (ofte 2 – 3&nbsp;mm), sterkt hvelvede, ofte nærmest kulerunde biller. Kroppen, særlig undersiden, er høyt hvelvet. Grunnfargen er mørkebrun eller svart, men denne er ofte nesten helt dekket av lyse skjell, særlig på undersiden. De mangler påfallende, oppstående hår. Hodet er temmelig lite, fasettøynene er store, men flate, snuten er lang, slank og krum. Normalt peker denne nedover eller bakover, og den kan foldes inn i en fure mellom framhoftene. Antennene er knebøyde, ganske slanke med en markert kølle, og sitter festet på snuten i den ytre halvdelen. Brystskjoldet (pronotum) er mye smalere enn dekkvingene, fremst med en markert "krage", sidene er rundede. Det har ofte et par lave knøler på sidene og er sterkt punktert, men punkteringen er ofte mer eller mindre dekket av lyse skjell. Dekkvingene har markerte skuldre og tydelige punktrekker. Overflaten er gjerne ujevn med lave knøler eller grunne fordypninger. På sidene er dekkvingene bøyd ned slik at de dekker deler av dyrets sider. Beina er forholdsvis korte, og kan foldes tett inntil kroppen.

## Levevis
Småsnutebillene lever for det meste på ulike slags urter og småbusker. Larvene utvikler seg vanligvis i modnende frø i belger, frøkapsler eller lignende, eller i blomster. Artene i denne slekten er gjerne knyttet tilk planter i familien Vitaceae.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[småsnutebiller]], [[Ceutorhynchinae]]** Gistel, 1856
******* Stammen **[[Cnemogonini]]** Colonnelli, 1977
******** Slekten ***Dietzella*** Champion, 1907
********* *[[Dietzella sextuberculata]]* (Boheman, 1845)
********* *[[Dietzella zimmermanni]]* (Gyllenhal, 1837)

## Referanser




## Litteratur

## Eksterne lenker
*
Lucanus yulaoensis

***Lucanus yulaoensis*** er en billeart i famillien hjortebiller (*Lucanidae*).

## Kjennetegn
En middelsstor (hannen 26-33 millimeter, hunnen 24-28 millimeter), slank, halvblank, rødbrunlig hjortebille. Mandiblene hos hannen er forholdsvis små (for slekten *Lucanus*), krummede, men et par små tenner rundt midten, ikke kløvede i spissen. Hodet er trapesformet (bredest foran) uten noen påfallende tverrkjøl. De knebøyde antennene har en fire-leddet vifte. Dekkvingene er rødbrunlige. Beina er gulbrune. Hunnene er mørkere og blankere enn hannen, med korte men kraftige kjever.

## Levevis
Et litt uvanlig trekk er at denne arten flyr om dagen - de fleste hjortebiller er nattaktive som voksne. Arten er funnet i skog rundt 1450 meter over havet.

## Utbredelse
Arten er utbredt på Taiwan.

## Systematisk plassering
Arten har tidligere blitt forvekslet med *[[Lucanus miwai]]*.

* Insekter, Insecta
** Ordenen biller, Coleoptera
*** Underordenen Polyphaga
**** Overfamilien Scarabaeoidea
***** Familien hjortebiller, Lucanidae Latreille, 1806
****** Underfamilien Lucaninae Latreille, 1806
******* Stammen Lucanini Latreille, 1806
******** Slekten *[[Lucanus (slekt)|Lucanus]]* Scopoli, 1763
********* ***Lucanus yulaoensis*** Lin, 2020

## Referanser


## Kilder
* Lucanidae du Monde - *Lucanus yulaoensis* http://unmondeencouleurs.piwigo.com/index?/category/1795-wuyishanensis_schenk_1999

## Eksterne lenker
* 
*
By Drammen

**By Drammen** er en lokalnettavis i Drammen som ble lansert i august 2022. Avisen er eid av «BY Lokal AS» med daglig leder og ansvarlig redaktør Bente Elise Wemundstad. Avisen er delt inn i tre portaler som er kalt Aktuelt, lokalportal og næringsportal. Aktueltdelen skrives av redaksjonen, lokalportalen der alle kan legge inn nyheter og næringsportalen der næringslivet har muligheten til å legge ut nyheter og pressemeldinger.

## Referanser


## Eksterne lenker
* By Drammen
Pia Lohikoski

**Pia Marjaana Lohikoski** (født 1977) er en finsk politiker for Vänsterförbundet. Hun har vært medlem av Finlands riksdag fra 2019 til 2023 og igjen siden 2024. Lohikoski representerer Nyland valgkrets.

## Referanser
Pseudacamptopsis

***Pseudacamptopsis*** er en slekt av biller i familien snutebiller (Curculionidae). De lever i død ved.

## Utseende
Små, sylindriske, matt brunlige snutebiller. Kroppen er gjerne kledt med litt oppstående skjell og virker noe "rufsete".

## Levevis
Billene lever i død ved av ulike treslag.  

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **[[vedsnutebiller]], [[Cossoninae]]** Schönherr, 1825
******* Stammen **[[Acamptini]]** LeConte, 1876
******** Slekten ***Pseudacamptopsis*** Voss, 1965 - 3 arter
********* *[[Pseudacamptopsis piliferus]]* Voss, 1965
********* *[[Pseudacamptopsis sobrinus]]* Voss, 1965
********* *[[Pseudacamptopsis sylvicola]]* Voss, 1965

## Referanser




## Eksterne lenker
* bugguide.net - bildedatabase over nordamerikanske insekter https://bugguide.net/node/view/277130
*
Exodema

***Exodema*** er en slekt av biller, som tilhører undergruppen vedsnutebiller i den artsrike familien snutebiller (Curculionidae).

## Systematisk inndeling

* Ordenen Biller, Coleoptera
** Underordenen Polyphaga
*** Gruppen Cucujiformia
**** Overfamilien Snutebiller, Curculionoidea
***** Familien Snutebiller, Curculionidae
****** Underfamilien Vedsnutebiller, Cossoninae
******* Stammen Cossonini
******** Slekten ***Exodema*** Wollaston, 1873
********* *[[Exodema ilicis]]* Marshall, 1938
********* *[[Exodema saigonensis]]* Marshall, 1953
********* *[[Exodema sublutosum]]* T.V.Wollaston, 1873

## Referanser


## Eksterne lenker
* 
*
Johannes Yrttiaho

**Johannes Santeri Yrttiaho** (født 1980) er en finsk politiker for Vänsterförbundet. Han har vært medlem av Finlands riksdag fra 2019 til 2023 og igjen siden 2024. Yrttiaho representerer Egentliga Finland valgkrets.

Hans far var Jyrki Yrttiaho, medlem av Finlands riksdag 2007–2015.

## Referanser


## Eksterne lenker
*
Jessi Jokelainen

**Jessi Maaria Jokelainen** (født 1996) er en finsk lærer og politiker for Vänsterförbundet. Hun har vært medlem av Finlands riksdag siden 2024. Jokelainen representerer Uleåborg valgkrets.

## Referanser


## Eksterne lenker
*